Insbruka Akademia Gimnazio

La Insbruka Akademia Gimnazio (germane: Akademisches Gymnasium Innsbruck; mallongigo AGI) estas tradiciriĉa lernejo en Insbruko, Aŭstrujo. Ĝi estis fondita en 1562 de la jezuitoj laŭ ordono de imperiestro de Ferdinando la 1-a, en la kunteksto de la kontraŭreformacio. La nuna lerneja konstruaĵo, situanta ĉe la insbruka strato Angerzellgasse 14, estas historie grava kaj monumentprotektita. Historio Kiel la plej malnova lernejo en okcidenta Aŭstrujo kaj unu el la plej malnovaj lernejoj de la tuta Germanlingvio, la Akademia Gimnazio de Insbruko ja rajtas porti tian titolon. Je la fondodato, la 12-a de majo 1562, ĝi estis malfermita de la jezuitoj kiel latina lernejo kadre de la kontraŭreformacio. Kun 71 lernantoj, ĉefe nobelaj filoj, la instruado komenciĝis unuafoje la 25-an de junio de la sama jaro. Pri la fondojaro 1562 ankoraŭ memorigas blazono ĉe la angulo de la stratoj Universitätstraße/Angerzellgasse. Tamen ne estis facile trovi taŭgajn lokojn: komence la instruado okazis en la ĉambroj de la posta Popolarta Muzeo, kiujn la jezuitoj ricevis de la franciskanoj. Tamen en 1575 ekestis kverelo inter la franciskanoj kaj la jezuitoj, kaj la konstruaĵo devis esti malplenigita. Poste la lernantoj estis gastigitaj interalie en la hodiaŭa Teologia Fakultato, sed regis akra manko de spaco. En 1599 anoj de du klasoj devis esti instruataj starante. Nova lernejo estis finita en 1606, sed tiu ĉi estis difektita pro tertremo. En 1724 la lernejo translokiĝis al nova konstruo starigita de Georg Anton Gumpp: temas pri la nuna konstruaĵo de la fakultato pri teologio. Tie la Akademia Gimnazio restis ĝis 1868, kiam ĝi denove devis lokiĝi al ĉambroj de la Popolarta Muzeo. La nuna lerneja konstruaĵo estis fine konstruita en 1909/10 sur la areo de la eksa botanika ĝardeno de la jezuita konvento. Sed la manko de spaco ne vere ĉesis eĉ kun la nova domo: precipe en militaj tempoj fariĝis denove malvasta. Nur per la konstruado de la Reithmann-gimnazio en 1965 la situacio iom pliboniĝis. Krom la lernejo Paulinum en Schwaz, AGI ofertas humanisman branĉon kun instruado de la helena lingvo. Paralele ekzistas internacia branĉo kun eblo de trapaso de tutmonde agnoskita maturiĝekzameno: tie gravegas al angla lingvo. Instruintoj (elekto) Franz Mair Franz Posch Ignaz Vinzenz Zingerle Manfred Kienpointner Lernintoj (elekto) Alexander Van der Bellen Bert Breit Ferdinand von Zieglauer Franz Mair Peter Anreiter Eksteraj ligiloj konstruaj historio kaj nuno hejmpaĝo Notoj